Teisutis Saldauskas

Teisutis Saldauskas ( 1937 m. rugpjūčio 17 d. Šiauliuose – 2000 m. spalio 9 d. Vilniuje) – Lietuvos kompozitorius, instrumentuočių autorius, estradinių ansamblių vadovas.

 Biografija 
1945-1955 m. mokėsi keliose Šiaulių miesto mokyklose, 1960 m. baigė Šiaulių muzikos technikumą, 1977 m. – Lietuvos valstybinės konservatorijos Klaipėdos fakultetą.

1961-1963 m. Šiaulių statybos tresto estradinio orkestro vadovas, 1963-1979 m. Lietuvos Valstybinės filharmonijos ansamblių „Nemuno žiburiai“, „Vilniaus aidai“ vadovas. Kai 1963 m. prie Lietuvos valstybinės filharmonijos buvo nuspręsta įkurti profesionalų estradinį ansamblį, jam vadovauti iš Šiaulių buvo pakviestas Teisutis Saldauskas, kuris pasiėmė savo saviveikliniame ansamblyje jau dainavusius šiauliečius Ziną Jurgutytę, kuri tapo jo žmona, Nijolę Ščiukaitę, Juozą Garbenį, Adolfą Jarulį, taip pat šiauliečius pūtikus. Tik ritminę grupę naujajame kolektyve sudarė muzikantai iš Kauno. Ansamblis pagal kompozitoriaus B. Gorbulskio dainą pasivadino „Nemuno žiburiai“.Ričardas Jakutis. Šiauliai - lietuviškos estrados lopšys? Šiauliai plius. 2007-03-09 

1978-1981 m. Vilniaus B. Dvariono muzikos mokyklos mokytojas, nuo 1981 m. – Lietuvos konservatorijos dėstytojas. Teisutis Saldauskas. Šiaulių Povilo Višinskio viešoji biblioteka

Lietuvos kompozitorių sąjungos narys.

 Kūryba 
Sukūrė daugiau kaip 1000 muzikos kūrinių instrumentuočių ir aranžuočių, pirmosios džiazo pjesės lietuviška tema, kantatos chorui „Muzika“ autorius. Koncertavo Latvijoje, Rusijoje, Ukrainoje, Lenkijoje, Vokietijoje ir kt.

 Šaltiniai 

Kategorija:Lietuvos kompozitoriai
Kategorija:Lietuvos muzikos pedagogai
Kategorija:Lietuvos kultūros veikėjai